जानायनि दहमखौ दसे जिरायनानै प्रग्रामा जागायफिननायसै। दायो मोसानाय दिन्थिफुंनायखौ जिरायखथ’ नायनो लानायसै। मोसानायफ्रा बालियारिमोन। जेरै – 1.Widya Mahamerta dance. 2. Jauk dance. 3. Aged dance बाइदि बाइदि। बेनि उनाव बर’नि बागुरुम्बा आरो बारदैसिख्ला मोसानाय। बेखिनियावनो दुखुजों फोरमायनो गोनां दि- बर’ रेबग्राजों मोसाग्रा हानजाया इन्दनेसियायाव थांनो फैदोंमोनब्लाबो केलकटासिम ट्रेइनजों फैनायाव लेत जानानै फ्लाइटनि बिरनाय समखौ बारग’नायनि थाखाय थांनो हायासै। अब्लाबो बर’नि मोसानायखौ पेनद्राइभजोंनो प्रजेक्टरनि स्क्रिनाव दिन्थिफुंनो हादोंमोन। मोसानाय आयदा जोबनायनि उनाव इउनिभारसिटिनि मिउजियामाव नायगिदिंनाय खोथा। ओंखायनो जों गासैबो मिउजियामसिम थांनो आगान फोलावनायसै।